Gigantopitek
Gigantopithecus (grč. γίγας - gigas = gigant, orijaš + πίθηκος – pithekos = majmun) ili gigantopitek je rod izumrlih majmuna, koji je postojao od možda prije 9,000.000 godina do prije oko 100 hiljada godina, u onim oblastima gdje su sada Nepal, Kina, Indija i Vijetnam. Stavlja se u isti vremenski i prostorni okvir sa nekoliko homininskih vrsta. Fosilni ostaci sugeriraju da su pripadnici vrste Gigantopithecus blacki bili najveći poznati veliki majmuni ikada i da su težili i oko 540 kg.